黃劍文自爆慘被狠批激吻陳蒨葶搏上位:亞洲人嘅思想會保守少少
黃劍文、梁藝齡、蔣麗萍和李璧琦等藝人今日(18日)出席《地球大神秘》記者會。黃劍文接受《香港01》表示:「今次有份唱主題曲當然開心,我冇諗過佢哋會邀請我唱主題曲,好榮幸!」他繼續指有望會陸續接到唱主題曲的邀請和商業演出。提到音樂發展,他透露:「應該有歌會出,其實自己都識得作曲,寫緊歌搵編曲人去編曲,相信會好快推出!」
被問到日前參與《中年好聲音2》演唱會的感受,他表示:「主要覺得好好玩,唔夠喉,有新嘗試可以跳唱,呢個係我10幾歲嘅夢想。」講到與陳蒨葶台上激吻引起極大迴響,他表示:「其實我哋喺演唱會前一兩日,監製就睇咗我哋11幾分鐘嘅短劇,監製睇完就唔係好明白裏面嘅內容,佢話以觀眾嘅角度去睇錫埋就會有個種效果。」他透露事實上有收到粉絲的反對聲音。他主動憶述排練過程尷尬:「最初係諗住鍚一吓,但係騷前嘅一日監製就話如果聽到觀眾嗌嘅時候,就千祈唔好停,就會出咗戲,做唔到戲。」談到會否擔心在親吻期間會有生理反應,他笑言:「呢個就冇嘅,其實都排咗好多次。」
至於會否擔心對方的粉絲留言攻擊,他坦言:「如果大家理解真係一個劇,其實唔係淨係諗粉絲,係要諗觀眾,對於監製嚟講係為咗成件事。」他真情剖白:「我可能有幾年時間都喺外國度生活,我係一個觀眾嚟睇喺外國係好普通,可能亞洲人嘅思想會保守少少,如果我覺得係劇情嘅需要我都會去做。可能有一啲留言係街外嘅人話唔需要攞呢啲嘢嚟搏上位,我收到要錫錫都係兩日時間嘅事,連瞓覺嘅時間都冇。」他笑言事前沒有刻意去刷牙,並表示:「(錫錫)其實都係掂一掂。」